બિઝનેસ ડેસ્ક: ચીને અમેરિકાના 106 સામાન પર વધુ 25 ટકા ટેરિફની જાહેરાત કરતા ટ્રેડ વોર તીવ્ર બનવાના ભયે વૈશ્વિક બજારો ઘટતા બપોર બાદ ભારતીય માર્કેટમાં વેચવાલી આવી હતી અને બેન્ચમાર્ક ગબડ્યા છે. સેન્સેક્સ બપોરે 2.30 વાગ્યે 304 પોઇન્ટ ગબડીને 33,066 પર ટ્રેડ કરે છે અને દિવસની ટોચથી 500 પોઇન્ટ નીચે અડ્યો છે. નિફ્ટી પણ 108 પોઇન્ટ ઘટીને 10,136 પર ટ્રેડ કરે છે. મોટી વેચવાલીથી બેન્કિંગ, મેટલ, ઇન્ફ્રા, આઇટી અને ફાર્મામાં 1.83 ટકાથી 1 ટકા વચ્ચે ઘટાડો આવ્યો છે.